6 የቆሳ ቋንቋ ተናጋሪ የሆነችው ኖማ መጀመሪያ አካባቢ፣ በእንግሊዝኛ ቋንቋ በሚደረግ ጉባኤ ውስጥ የሚያገለግሉ ነጭ ወንድሞችን በደሳሳ ጎጆዋ ውስጥ ለመጋበዝ አመንትታ ነበር። ይሁንና ከእነዚህ ወንድሞች ጋር አብራ ካገለገለችና ቤታቸው ተጋብዛ ከተስተናገደች በኋላ “ልክ እንደ እኛው ያሉ ሰዎች ናቸው!” በማለት ተናግራለች። በመሆኑም በቆሳ ቋንቋ የሚደረገው ኖማ ያለችበት ጉባኤ የእንግሊዝኛ ጉባኤን የሚያስተናግድበት ተራ ሲደርስ ምግብ አዘጋጅታ አንዳንድ ወንድሞችን ጋበዘች። ከጋበዘቻቸው ወንድሞች መካከል ነጭ የጉባኤ ሽማግሌ ይገኝበታል። ኖማ “ወንድም በጣም አጭር የፕላስቲክ ሣጥን ላይ መቀመጡ አስገረመኝ” በማለት ተናግራለች። ይህ ቀጣይ ዝግጅት በርካታ ወንድሞችና እህቶች አዳዲስ ጓደኞችን እንዲያፈሩ ያስቻላቸው ሲሆን የተለያየ ዘርና ቋንቋ ላላቸው ሰዎች ልባቸውን ወለል አድርገው እንዲከፍቱ አነሳስቷቸዋል።
